BDMS โบรกฯแนะซื้อหุ้นเด่นกลุ่มการแพทย์ ชูกำไรปีนี้โตดี-ปีหน้าสดใสต่อเนื่อง
BDMS โบรกฯแนะซื้อหุ้นเด่นกลุ่มการแพทย์ ชูกำไรปีนี้โตดี-ปีหน้าสดใสต่อเนื่อง เป้า 29 บาท
BDMS โบรกฯแนะซื้อหุ้นเด่นกลุ่มการแพทย์ ชูกำไรปีนี้โตดี-ปีหน้าสดใสต่อเนื่อง เป้า 29 บาท
21 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (17 ธ.ค.2564) ว่า บริษัท กรุงเทพดุสิตเวชการ จำกัด(มหาชน) หรือ BDMS คงคำแนะนำซื้อ เป้าหมาย 29 บาท เลือกเป็นหุ้นเด่นกลุ่มการแพทย์ เนื่องจาก 1) ระยะสั้นไตรมาส 4/2564 คาดกำไรปกติจะดีกว่าที่คาดเดิม จากการใช้บริการลูกค้าทั่วไปดีขึ้นต่อเนื่อง ทำให้รายได้ธุรกิจ รพ. เติบโตดีกว่าคาด และมีอัตราครองเตียงเฉลี่ยสูงราว 70% ประกอบกับคาดว่าค่าใช้จ่าย SG&amp;A ต่อรายได้มีสัดส่วนน้อยกว่าคาดเดิม 2) คาดว่ากำไรปกติปี 2564 จะดีกว่าคาดราว 6%
ส่วนปี 2565 ยังคาดว่ากำไรปกติเติบโตต่อเนื่องกว่า 20% เทียบช่วงเดียวกันของปีก่อนจากฐานกำไรปกติใหม่ปี 2564 ตามการใช้บริการของลูกค้าทั่วไปเพิ่มขึ้นและให้บริการฉีดวัคซีนโมเดอร์น่า(สมมติฐานรายได้ฉีดวัคซีนสัดส่วน 0.9% ของรายได้ปี 2565) และ 3) ปัจจุบันราคาหุ้น BDMS ยังต่ำกว่าราคาช่วง Pre COVID (สิ้นปี 2562) ราว 12% และซื้อขาย PE ปี 2565-2566 เฉลี่ย 30-40 เท่า ต่ำกว่าค่า Mean PE 5y ที่ 41 เท่า และต่ำกว่าช่วง Pre COVID ซื้อขายที่ +1.0SD PE ที่ 47-48 เท่า จึงมองว่า BDMS มี Valuation จูงใจเมื่อเทียบกับโอกาสเติบโตช่วง Post COVID